Diari Oficial de la Generalitat Valenciana


Sumari del DOGV 4185, del 07-02-2002 (2002/743)

RESOLUCIÓ de 21 de gener de 2002, de la Universitat Miguel Hernández d'Elx, per la qual es convoca el procés selectiu per a cobrir una plaça de personal laboral fix, en la categoria professional de conductor, mitjançant el sistema de concurs oposició per torn d'accés lliure.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4185

Data del DOGV
:   07-02-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/743


Data del document
:   21-01-2002

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * universitat
    * concurs administratiu
    * personal de conducció

RESOLUCIÓ de 21 de gener de 2002, de la Universitat Miguel Hernández d'Elx, per la qual es convoca el procés selectiu per a cobrir una plaça de personal laboral fix, en la categoria professional de conductor, mitjançant el sistema de concurs oposició per torn d'accés lliure. [2002/A743]
  
D'acord amb el que disposa l'oferta d'ocupació pública de la Universitat Miguel Hernández d'Elx, per a l'any 2001, aprovat per la Resolució rectoral de 30 de març de 2001, i a fi d'atendre les necessitats del personal d'administració i serveis i de conformitat amb el que disposa l'article 10, fase tercera, del vigent Conveni Col·lectiu per al personal laboral de les universitats públiques de la Comunitat Valenciana, aquest Rectorat, fent ús de les competències que li estan atribuïdes per l'article 20 de la Llei Orgànica d'Universitats de 21 de desembre, en relació amb l'article 2.2 de la mateix norma, així com la Normativa Singular Reguladora de la Universitat Miguel Hernández d'Elx, aprovada pel Decret 137/1997, d'1 d'abril, del Govern Valencià (DOGV 04.04.1997), resol:
  
Convocar proves selectives, per a cobrir una plaça vacant en la plantilla de personal laboral d'aquesta Universitat en la categoria professional de conductor mitjançant el sistema general d'accés lliure, d'acord amb les següents bases de convocatòria:
  
Bases de la convocatòria
  
Primera. Normes generals
  
1.1 Es convoquen proves selectives per a cobrir, mitjançant el sistema de concurs oposició, pel torn d'accés lliure, una plaça vacant de conductor en l'àmbit de la Universitat Miguel Hernández d'Elx, inclosa en l'oferta d'ocupació pública per a l'any 2001, aprovada per un acord de la Comissió Gestora de la Universitat, i per la Resolució rectoral de 30 de març del 2001 (DOGV núm. 3.988 de 27 d'abril de 2001).
  
1.2 La realització d'aquesta prova selectiva s'ajustarà al que estableix la legislació vigent per a la funció pública de la Generalitat Valenciana, a la normativa específica universitària constituïda per la Normativa Singular Reguladora de la Universitat Miguel Hernández, al vigent conveni per al personal laboral de les universitats públiques de la Comunitat Valenciana i a les normes establides en aquesta convocatòria.
  
1.3 El programa que ha de regir les proves és el que figura en l'annex I d'aquesta convocatòria.
  
1.4 El procediment de selecció serà el de concurs oposició. El desenvolupament del procés selectiu és el que figura en l'annex II d'aquesta convocatòria.
  
Segona. Requisits dels aspirants
  
2.1 Per a ser admesos a aquestes proves selectives, els aspirants hauran de complir els requisits generals d'accés a la funció pública i en concret:
  
2.1.1 Ser espanyol o nacional d'un estat membre de la Unió Europea o nacional d'aquells estats a què, en virtut de tractats internacionals signats per la Comunitat Europea i ratificats per Espanya, siga aplicable la lliure circulació de treballadors.
  
2.1.2 Haver fet 18 anys i no haver arribat a l'edat de jubilació.
  
2.1.3 Posseir el certificat d'escolaritat.
  
Permisos de conducció: B i C.
  
2.1.4 No patir cap malaltia ni estar afectat per cap limitació física o psíquica que siga incompatible amb el desenvolupament de les corresponents funcions.
  
2.1.5 No trobar-se inhabilitat o inhabilitada penalment per a l'exercici de funcions públiques.
  
2.1.6 No haver sigut separat o separada mitjançant un expedient disciplinari, de qualsevol administració o ocupació pública.
  
2.1.7 Els aspirants la nacionalitat dels quals no siga l'espanyola hauran d'acreditar, igualment, no estar sotmesos a cap sanció disciplinària o condemna penal que impedisca, en el seu estat, l'accés a la funció pública.
  
2.2 Les condicions per a ser admés a la prova hauran de complir-se en el moment de finalització del termini de presentació de sol·licituds i mantenir-se durant tot el procés selectiu, fins al moment de la presa de possessió.
  
Tercera. Sol·licituds
  
3.1 Els qui desitgen prendre part en aquestes proves selectives hauran d'emplenar el model de sol·licitud que figura com a model en l'annex IV i que els serà facilitada gratuïtament en el Registre Especial d'Oposicions d'aquesta Universitat, que es crea amb aquest fi a la direcció campus d'Elx, edifici La Gàl·lia, avinguda del Ferrocarril, sense número, codi postal 03045, Elx, als centres de gestió de campus i en la direcció d'Internet: http://www.Umh.es/rrhh.
  
3.2 Els drets d'examen seran de 1.173 pessetes, i s'han d'ingressar en el compte corrent concursos i oposicions, de qualsevol de les següents entitats bancàries:
  
a) Caixa d'Estalvis del Mediterrani (CAM): 3424.1673.75.3925202412.
  
b) Bancaixa: 4314.4168.59.2688839693.
  
El pagament de la taxa es justificarà amb la impressió del segell de l'entitat bancària on s'haja efectuat l'ingrés.
  
3.3 S'han de dirigir les sol·licituds al rector president de la Universitat Miguel Hernández d'Elx.
  
a) A la sol·licitud cal adjuntar una fotocòpia del document nacional d'identitat. Els aspirants estrangers que residisquen a Espanya hauran de presentar una fotocòpia compulsada del corresponent document d'identitat o passaport i de la targeta de resident comunitari o de familiar resident comunitari en vigor o, si pertoca, de la targeta temporal de resident comunitari o de treballador comunitari fronterer en vigor.
  
b) La sol·licitud degudament emplenada i firmada haurà de portar impresa la validació de l'entitat bancària que acredite haver efectuat l'ingrés dels drets d'examen.
  
3.4 El termini per a la presentació de sol·licituds serà de 20 dies naturals, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana.
  
Els interessats han de presentar les sol·licituds al Registre General de la Universitat Miguel Hernández d'Elx, campus d'Elx, edifici Helike, avinguda del Ferrocarril, sense número, codi postal 03967, Elx.
  
 També es podran presentar les sol·licituds en la forma establida en l'article 38 de la Llei de Règim Jurídic de les Administracions Publiques i del Procediment Administratiu Comú.
  
Quarta. Admissió dels aspirants
  
4.1 Acabat el termini de presentació de sol·licituds, i després de verificar que s'ha realitzat el pagament dels drets d'examen, el rector president dictarà una resolució, que es publicarà en el Diari Oficial de la Generalitat Valenciana i que inclourà la relació provisional d'admesos i exclosos a la realització de les proves.
  
4.2 Els aspirants podran, en cas d'error o exclusió, esmenar els defectes que hagen pogut efectuar en la sol·licitud, o realitzar les al·legacions que tinguen per convenient en el termini de 10 dies comptats a partir de l'endemà de la publicació de la relació provisional d'admesos i exclosos, d'acord amb el que estableix l'article 71 de la Llei de Règim Jurídic de les Administracions Publiques i del Procediment Administratiu Comú, als llocs establits en el punt 3.4 d'aquesta convocatòria.
  
4.3 Transcorregut el termini anterior, vistes les al·legacions i esmenats els defectes, si pertoca, es dictarà una resolució que convertirà en definitiva la llista d'admesos i exclosos a la realització de les proves, i que es publicarà en el Diari Oficial de la Generalitat Valenciana.
  
4.4 La resolució que establisca la llista definitiva d'admesos i exclosos posarà fi a la via administrativa i, consegüentment, els aspirants definitivament exclosos podran interposar un recurs contenciós administratiu, en el termini de dos mesos comptats des de l'endemà de la seua publicació, davant del Jutjat Contenciós Administratiu d'Elx. Potestativament, podran interposar un recurs de reposició, en el termini d'un mes davant del mateix òrgan que va dictar la resolució.
  
4.5 Seran causes específiques d'exclusió: no aportar una còpia del document nacional d'identitat i no haver pagat els drets d'examen.
  
Cinquena. Procediment de selecció
  
El sistema de selecció serà el de concurs oposició.
  
5.1 Fase d'oposició: els exercicis que els aspirants han de realitzar s'especifiquen en l'annex II d'aquesta convocatòria.
  
5.1.1 Tots els exercicis de la fase d'oposició tindran el caràcter d'eliminatoris, de tal manera que la no-superació de qualsevol d'ells suposarà per als aspirants la impossibilitat de continuar el procés selectiu. La seua valoració serà la que especifica l'annex II
  
5.1.2 Qualsevol alteració en el desenvolupament normal de les proves per part d'un o una aspirant, quedarà reflectida en l'acta corresponent, podent continuar el dit o dita aspirant el desenvolupament de l'exercici amb caràcter condicional fins que el tribunal prenga una decisió sobre l'incident.
  
5.1.3 Abans de l'inici de cada exercici, i sempre que s'estime convenient durant el seu desenvolupament, els membres del tribunal, els seus ajudants o assessors comprovaran la identitat dels aspirants mitjançant la presentació del document nacional d'identitat o del resguard amb fotografia, del passaport o del permís de conduir o els documents equivalents per als nacionals d'altres estats.
  
5.1.4 Els aspirants perdran el seu dret si quan compareixen als llocs de realització ja s'han iniciat les proves o si no hi assisteixen, fins i tot encara que es dega a causes justificades. Si es tracta de proves orals o altres de caràcter individual i successiu, el tribunal podrà apreciar les causes al·legades i admetre l'aspirant, sempre que aquestes no hagen finalitzat i la dita admissió no menyscabe el principi d'igualtat amb la resta del personal.
  
5.1.5 D'acord amb el Reial Decret 192/1988, de 4 de març, durant la realització dels exercicis, no està permés fumar als llocs de realització d'aquests.
  
5.2 Fase de concurs: finalitzada la fase d'oposició, es realitzarà la fase de concurs. Tan sols participaran en aquesta fase aquells aspirants que hagen superat la fase d'oposició. En aquesta fase es valoraran els mèrits acreditats pels aspirants de conformitat amb el barem fixat en l'esmentat annex II. En cap cas, els punts obtinguts en aquesta fase podran ser computats per a superar les proves que s'hagen realitzat en la fase d'oposició.
  
5.2.1 Una vegada finalitzada la fase d'oposició, el tribunal, mitjançant un anunci, publicarà de manera oficial al tauler d'anuncis del Centre de Gestió de Campus d'Elx (edif. Altabix), i a títol informatiu, al lloc d'examen, i en la pàgina web http://www.umh.és//rrhh del Servei de Recursos Humans de la Universitat Miguel Hernández, la llista amb la qualificació final de la fase d'oposició, que constituirà la llista dels aspirants que han superat la fase d'oposició, per ordre de puntuació, i que han de passar a la fase de concurs.
  
 5.2.2 Perquè el tribunal valore els mèrits al·legats, un requisit necessari i imprescindible serà que els aspirants aporten la justificació documental de tots aquests mèrits.
  
5.2.3 Aquests documents justificatius hauran d'aportar-se en el termini improrrogable de 10 dies naturals, comptats a partir de l'endemà de la publicació de les llistes d'aprovats de la fase d'oposició, al Registre General de la Universitat Miguel Hernández.
  
5.2.4 Valoració final: la valoració final del procés estarà determinada per la suma de les puntuacions obtingudes en ambdues fases (concurs i oposició), no podent resultar aprovats, després de la suma d'elles, un nombre major de persones que el total de places convocades.
  
5.2.5 Per a aprovar aquestes proves selectives i obtenir la plaça convocada, caldrà superar els exercicis de la fase d'oposició, i trobar-se, una vegada sumades les puntuacions de la fase de concurs, en un nombre d'ordre no superior al nombre de places convocades.
  
Sisena. Tribunal qualificador
  
6.1 El tribunal qualificador d'aquestes proves és el que figura en l'annex III d'aquesta convocatòria, designat segons el que establix l'article 11 del vigent conveni col·lectiu.
  
6.2 Els membres del tribunal hauran d'abstenir-se d'intervenir, notificant-ho al rector de la Universitat Miguel Hernández d'Elx, quan concórreguen en ells alguna de les circumstàncies establides en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, o si hagueren realitzat tasques de preparació d'aspirants a proves selectives d'accés en els cinc anys anteriors a la publicació d'aquesta convocatòria.
  
6.3 El tribunal, per a la realització de les proves, podrà incorporar els col·laboradors, ajudants i assessors especialistes que estime oportuns.
  
6.4 A l'efecte de comunicacions i de qualssevol altra incidència, el tribunal tindrà la seua seu al Servei de Recursos Humans de la Universitat Miguel Hernández d'Elx, edifici Helike, avinguda del Ferrocarril, sense número, 03121 Elx.
  
6.5 El tribunal tindrà la categoria assenyalada en el Decret 24/1997, d'11 de febrer, del Consell de la Generalitat Valenciana, i l'Ordre de 23 de juliol de 1998 (DOGV de 15.09.1998), de desplegament, sobre indemnitzacions per raó del servei.
  
6.6 El funcionament del tribunal s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
  
Setena. Coneixements de valencià
  
7.1 Els qui superen les proves selectives han d'acreditar els seus coneixements de valencià mitjançant la presentació d'un dels següents documents:
  
a) Títol de Batxillerat o equivalent, cursat a la Comunitat Autònoma Valenciana, amb la superació de les assignatures de valencià.
  
b) Títol de l'Escola Oficial d'Idiomes corresponent al tercer curs de coneixement de valencià.
  
c) Certificat de nivell mitjà de la Junta de Coneixements de Valencià.
  
7.2 Els qui no puguen acreditar aquests coneixements segons el que estableix el punt anterior hauran de realitzar els successius cursos que l'administració organitze per a l'adquisició del coneixement de valencià exigible a què es refereix l'article 16 del Real Decret 33/1999, de 9 de març, del Govern Valencià.
  
Vuitena. Llistes d'aprovats
  
8.1 Finalitzat cada un dels exercicis de la fase d'oposició, el tribunal farà pública, als llocs de realització dels exàmens, la llista amb les puntuacions corresponents.
  
8.2 Finalitzades la fase d'oposició i de concurs, el tribunal farà pública la relació definitiva d'aprovats, per ordre de puntuació, en què constaran les qualificacions de cada un dels exercicis de la fase d'oposició, puntuació de la fase de concurs i la suma total.
  
8.3 La relació d'aprovats s'elevarà al rector de la Universitat Miguel Hernández d'Elx, amb una proposta de contractació com a personal laboral fix. El Rectorat farà pública la llista en el Diari Oficial de la Generalitat Valenciana.
  
Novena. Presentació de documents i formalització de contracte laboral
  
9.1 En el termini de 20 dies naturals, comptats des de l'endemà de la publicació en el Diari Oficial de la Generalitat Valenciana de la relació a què es refereix la base 8.3, els aspirants proposats hauran de presentar, davant del rector president, dirigit a través del Centre de Gestió de Campus d'Elx (Edifici Altabix), avinguda del Ferrocarril, sense número, codi postal 03784, Elx, els següents documents:
  
a) Fotocòpia del document nacional d'identitat o document equivalent per als nacionals d'altres estats, degudament compulsada.
  
b) Fotocòpia compulsada del títol acadèmic exigible segons el que establix la base 2.1.3 d'aquesta convocatòria.
  
c) Declaració de no haver sigut separat mitjançant un expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.
  
 Els aspirants que no posseïsquen la nacionalitat espanyola hauran de presentar la declaració jurada o promesa de no estar sotmesos a cap sanció disciplinària o condemna penal que impedisca en el seu estat l'accés a la funció pública.
  
d) Certificat mèdic acreditatiu de posseir la capacitat física i psíquica necessària per al desenvolupament de les funcions dels llocs de treball oferits.
  
9.2 Els aspirants seleccionats que, dins del termini indicat i excepte casos de força major, no presentaren la documentació acreditativa o si d'aquesta es deduïra que no tenen algun dels requisits exigits, no podran ser nomenats personal de la Universitat Miguel Hernández d'Elx, sense perjudici de la responsabilitat en què pogueren haver incorregut per falsedat en les sol·licituds de participació.
  
 9.3 La plaça no ocupada per l'aspirant que no presentara la documentació quedarà vacant.
  
9.4 Una vegada complits els requisits establits en la aquesta base, el Rectorat de la Universitat Miguel Hernández d'Elx dictarà una resolució, vista la proposta del corresponent tribunal, en virtut de la qual s'adjudica a l'aspirant aprovat la plaça convocada. Aquesta resolució serà objecte de publicació en el Diari Oficial de la Generalitat Valenciana.
  
En aquesta resolució s'establirà la data d'incorporació al lloc de treball obtingut. Amb aquest fi i amb anterioritat a la data d'incorporació fixada, l'aspirant ha de comparéixer al Servei de Recursos Humans d'aquesta Universitat, a fi de formalitzar el corresponent contracte laboral.
  
 Una vegada formalitzat el contracte de treball, expedit el nomenament, realitzada la presa de possessió i feta efectiva la incorporació al lloc de treball en la data fixada, s'iniciarà el dret a la percepció econòmica.
  
En la mateixa resolució s'indicarà el període de prova establit. Superat el període de prova, l'interessat adquirirà la condició de personal laboral fix, computant-se a tots els efectes el dit període.
  
Deu. Norma final
  
10.1 Els aspirants, pel fet de participar en aquestes proves selectives, se sotmeten a les bases d'aquesta convocatòria i el seu desenvolupament i a les decisions que adopte el tribunal, sense perjudici de les reclamacions pertinents. El tribunal està facultat per a resoldre els dubtes que es presenten i prendre els acords que calguen per al bon ordre de les proves selectives, en tot allò no previst en aquestes bases.
  
10.2 Aquesta convocatòria i tots els actes administratius que se'n deriven podran ser impugnats pels interessats en els casos i en la forma establits per la llei.
  
Elx, 8 de gener del 2002.- El rector president: Jesús Rodríguez Marín.
  
ANNEX I
  
Temari de conductor
  
1. La Constitució espanyola de 1978: estructura, contingut, drets i deures fonamentals.
  
2. La Normativa Singular Reguladora de la Universitat Miguel Hernández (Decret 137/1997, d'1 d'abril, del Govern Valencià).
  
3. El personal d'administració i serveis segons la Llei Orgànica 6/2001, de 21 de desembre, d'Universitats. Drets i deures.
  
4. El Conveni Col·lectiu de personal laboral de les universitats públiques valencianes.
  
5. L'Estatut dels Treballadors
  
6. El professorat universitari i l'estudi a la universitat, segons Llei Orgànica 6/2001, de 21 de desembre, d'Universitats.
  
7. Comeses del conductor. Protocol.
  
ANNEX II
  
Procés selectiu
  
Fase d'oposició
  
La fase d'oposició consistirà en dos exercicis, sent eliminatoris cada un d'ells.
  
a) Primer exercici: consistirà en la realització d'un qüestionari de preguntes amb respostes múltiples, que versaran sobre aspectes psicotècnics i el contingut del programa que figura en l'annex I d'aquesta convocatòria, dirigit a apreciar l'adequació dels aspirants per a l'exercici de les tasques pròpies de la plaça convocada.
  
El temps màxim per a la realització de l'exercici serà 60 minuts.
  
Aquest exercici es qualificarà de 0 a 40 punts. Per a superar-lo caldrà aconseguir un mínim de 20 punts.
  
b) Segon exercici: dos supòsits pràctics relacionats amb la plaça convocada.
  
Aquest exercici es qualificarà de 0 a 40 punts. Per a superar-lo caldrà un mínim de 20 punts.
  
Fase de concurs
  
Només podran participar en la fase de concurs els aspirants que hagen superat la fase d'oposició.
  
Els mèrits al·legats pels participants hauran d'haver sigut obtinguts o computats amb anterioritat a la data de començament del primer exercici dels que componen la fase selectiva.
  
La valoració es realitzarà segons el següent barem:
  
Es valoraran els serveis prestats fins a un màxim de quatre anys, en llocs de naturalesa semblant als de la plaça a què s'aspira, de la següent forma:
  
1. Per cada any o fracció superior a sis mesos de serveis prestats a la Universitat Miguel Hernández d'Elx: 5 punts.
  
2. Per cada any complet de serveis prestats en qualsevol altra administració pública: 2,5 punts.
  
ANNEX III
  
Tribunal qualificador de la plaça de conductor
  
Tribunal titular
  
- President: Carlos Pastor Antón, vicerector d'Infraestructures de la Universitat Miguel Hernández.
  
- Membres designats pel rector:
  
· Emilio Velasco Sánchez, professor titular d'universitat de la Universitat Miguel Hernández
  
· Alejandro Pomares Pádilla, professor titular d'escola universitària de la Universitat Miguel Hernández.
  
- Representants del Comité d'Empresa:
  
· Emilio Gutiérrez Flores, president del Comité d'Empresa de la Universitat Miguel Hernández i laboral fix.
  
· Juan Agulló Valero, vicepresident del Comité d'Empresa de la Universitat Miguel Hernández i laboral fix.
  
- Secretari: José Manuel Javaloyes Miravete, professor titular d'escola universitària de la Universitat Miguel Hernández.
  
Tribunal suplent
  
- President: José María Gómez Gras, vicerector d'Assumptes Econòmics de la Universitat Miguel Hernández.
  
- Membres designats pel rector:
  
· Fernando Borres Rocher, professor titular d'escola universitària de la Universitat Miguel Hernández.
  
· Óscar Reinoso García, professor titular d'universitat de la Universitat Miguel Hernández.
  
- Representants del Comité d'Empresa:
  
· Manuela Sousa Casat, vocal del Comité d'Empresa de la Universitat Miguel Hernández (laboral interí).
  
· Mª Soledad Pina Hernández, vocal del Comité d'Empresa de la Universitat Miguel Hernández (laboral interí).